**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **23.09.2020, DK Ružinov, Ružinovská 28, Bratislava**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva

 Silvia Pilková - členka predstavenstva

**Prítomní za CULTUS Ružinov, a.s.:**

Andrea Kozáková - riaditeľka

Jana Jakubkovič - právnička

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky. Vzhľadom na kľúčovú tému zliav na nájomnom dal do návrhu programu len dôležité a súrne body. Spýtal sa, či niekto z členov predstavenstva má návrh na zmenu či doplnenie progamu, ktorý bol zasladný v pozvánke nasledovne:

1. Zľavy na nájomnom
2. Rozpočet 2021
3. Relácia o varení
4. Stravné lístky

P. Ďurajková navrhla doplniť program o bod č. 5 – rôzne, v ktorom chcela hovoriť o p. Oráčovej.

*Hlasovanie:*

*Za: 3 (p. Ďurajková, p. Kurhajcová, p. Pilková)*

*Proti: 1 (p. Fabián)*

*Zdržal sa: 0*

Keďže neboli iné návrhy na zmenu programu, PP dal hlasovať o nasledovnom programe.

1. Zľavy na nájomnom
2. Rozpočet 2021
3. Relácia o varení
4. Stravné lístky
5. Rôzne

*Hlasovanie:*

*Za: 4*

*Proti: 0*

*Zdržal sa: 0*

**Bod č. 1. – Zľavy na nájomnom**

Predstavenstvo rokovalo opätovne o právnych, finančných a ďalších aspektoch danej témy.

*Predstavenstvo v rámci analýzy prešlo jednotlivých žiadateľov o zľavu a prijalo uznesenie.*

Uznesenie: *predstavenstvo súhlasí s udelením zľavy na nájomnom žiadateľom o zľavu v súvislosti s COVID-19, s ktorými má Spoločnosť nepretržite od februára 2020 uzatvorenú v súčasnosti platnú a účinnú nájomnú zmluvu, nasledovne:*

* *žiadateľom, ktorí boli obmedzení vo využívaní predmetu prenájmu vo výške 50% nájmu bez služieb za mesiace apríl a máj 2020,*
* *žiadateľom, ktorí neboli obmedzení vo využívaní predmetu prenájmu bez zľavy.*

*Podmienkou pre udelenie zľavy je vysporiadanie splatných záväzkov nájomcov voči Spoločnosti do 31.10.2020 alebo uzatvorenie splátkového kalendára formou dodatku k zmluve.*

*Predstavenstvo žiada p. riaditeľku o vykonanie krokov potrebných na naplnenie tohto uznesenia.*

**Úloha č.: 23.09.2020 / 1.**

**Zodpovedná: p. riaditeľka**

**Termín: 08.10.2020**

*Hlasovanie:*

*Za: 4*

*Proti: 0*

*Zdržal sa: 0*

**Bod č. 2. – Rozpočet 2021**

P. Fabián uviedol, že je potrebné pripraviť návrh rozpočtu na budúci rok a predložiť ho predstavenstvu Spoločnosti aj vzhľadom na to, že prebieha príprava rozpočtu MČ na rok 2021.

V diskusii padli rôzne návrhy na položky na zahrnutie do rozpočtu 2021.

Uznesenie: *predstavenstvo žiada p. riaditeľku o prípravu návrhu rozpočtu Spoločnosti na rok 2021. Návrh bude zohľadňovať nasledovné položky:*

*1 Investičné výdavky:*

* *Prievoz byty*
* *Kaviareň Prievoz – rekonštrukcia*
* *Škola varenia – štúdio*
* *Vzduchotechnika*
	+ *Malá sála DK Ružinov*
	+ *Veľká sála SD Nivy*
* *Výmena kobercov vo foier DK Ružinov*
* *Rampa pre vjazd pri DK Ružinov*
* *Vytvorenie komunitného priestoru na Trnávke*

*2 Úprava podujatí*

* *Ružinovská lýra – nie*
* *Ružinovská promenáda – zväčšiť*
* *Ružinovská zima*
* *Na vlnách fantázie*
* *Túlavé kino (4.000 EUR) a čítanie pod lipami – do komunitných podujatí*

**Úloha č.: 23.09.2020 / 2.**

**Zodpovedná: p. riaditeľka**

**Termín: 30.10.2020**

*Hlasovanie:*

*Za: 4*

*Proti: 0*

*Zdržal sa: 0*

**Bod č. 3. – Relácia o varení**

P. Pilková predstavila projekt relácie o varení ako spoluprácu medzi Cultus Ružinov, a.s. a Ružinovskej televízie. Licenčné práva by patrili obom inštitúciám. Známe osoby Bratislavy, príp. aj iné osoby, by ukazovali svoje umenie varenia. Spoločnosť by platila suroviny, plat moderátora, reklamu, príp. iné. Kuchynské štúdio alebo škola varenia by mohli predstavovať ďalšie príjmy z prenájmu.

Uznesenie: *predstavenstvo žiada od p. Pilkovej viac informácií ohľadne finančného rozpočtu a podrobnosti ohľadne spolupráce a rozdelenia zodpovedností medzi Spoločnosťou a TV Ružinov. Predstavenstvo žiada p. Pilkovú, aby zabezpečila prítomnosť zástupcov TV Ružinov na budúcom stretnutí predstavenstva za účelom prediskutovania tejto spolupráce. Financovanie investície potrebnej zo strany Spoločnosti bude kryté z rozpočtu v budúcom roku.*

*Hlasovanie:*

*Za: 4*

*Proti: 0*

*Zdržal sa: 0*

P. Ďurajková povedala, že p. Pilková je v konflikte záujmov, keď by danú reláciu, ktorú navrhla, aj moderovala, keďže je poslankyňa MČ a zároveň členkou predstavenstva Spoločnosti a navrhla v ňou zaslanom materiáli udelenie a výšku odmeny pre moderátora. P. Pilková povedala, že by moderovala bez nároku na honorár. P. Ďurajková tiež uviedla, že TV Ružinov je verejnoprávne médium, financované z verejných zdrojov Ružinovčanov a malo by byť nezávislé. P. Ďurajková navrhla p. Pilkovej ako riešenie, aby sa vzdala poslaneckého mandátu. P. Kurhajcová ani p. Fabián nevideli v danej veci konflikt záujmov. P. Fabián uviedol, že registruje, že p. Pilková sa dlhodobo venuje oblasti varenia, pričom je autorkou viacerých kníh a podobne. Ocenil, že prichádza s návrhmi na rozšírenie ponuky kultúry v Ružinove. Tiež vidí priestor na trhu na prenájom daných priestorov po zrušení viacerých škôl varenia v okolí. Vyzval prítomných, aby taktiež prichádzali s návrhmi podujatí. Na vyjasnenie otázky potenciálneho konfliktu záujmov P. Ďurajková navrhla nasledovné uznesenie.

Uznesenie: *predstavenstvo súhlasí s návrhom p. Ďurajkovej, aby p. Pilková nebola moderátorkou danej relácie, aby sa vylúčil konflikt záujmov ako poslankyne a členky predstavenstva Spoločnosti.*

*Hlasovanie:*

*Za: 1 (p. Ďurajková)*

*Proti: 2 (p. Fabián, p. Pilková)*

*Zdržal sa: 1 (p. Kurhajcová)*

**Bod. č. 4 - Stravné lístky**

P. riaditeľka navrhla vysúťažiť dodávateľa. P. Fabián povedal, že je to čisto technická záležitosť.

Uznesenie: *predstavenstvo žiada p. riaditeľku o vysúťaženie dodávateľa stravných lístkov na základe rámcovej zmluvy na nasledovných 24 mesiacov.*

**Úloha č.: 23.09.2020 / 3.**

**Zodpovedná: p. riaditeľka**

**Termín: 08.10.2020**

*Hlasovanie:*

*Za: 4*

*Proti: 0*

*Zdržal sa: 0*

**Bod. č. 4 - Rôzne**

P. Ďurajková uviedla, že p. Oráčová nereaguje na žiadosti predstavenstva. P. Ďurajková požiadala o prehľad podaní a ich plnenia. Dostala len „vzletne“, čo bolo podané a ako sa zmenila situácia.

Uznesenie: *predstavenstvo žiada p. riaditeľku o zaslanie informácie, koľko žiadostí o dotáciu bolo podaných v roku 2020, na akú sumu, na aký projekt, resp. akú činnosť, a kedy je „deadline“ na rozhodnutie, alebo či už vieme výsledok. A tiež, koľko žiadostí ešte bude podaných do konca roka 2020.*

**Úloha č.: 23.09.2020 / 4.**

**Zodpovedná: p. riaditeľka**

**Termín: 30.09.2020**

4

0

0

Ostatné body programu boli odročené na ďalšie stretnutie predstavenstva.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 30.09.2020

Zapísal: František Fabián